b'\n_START_ARTICLE_\nOlli-Pekka K\xc3\xa4rkk\xc3\xa4inen\n_START_PARAGRAPH_\nOlli-Pekka K\xc3\xa4rkk\xc3\xa4inen f\xc3\xb8dt 12.4.1958 er en finsk tidligere dansk landstr\xc3\xa6ner i orientering og atletik._NEWLINE_Olli-Pekka K\xc3\xa4rkk\xc3\xa4inen var den f\xc3\xb8rste fuldtidsansatte landstr\xc3\xa6ner for det Finske Orienterings Forbund 1984-1989 og blev 1. november 1991 den f\xc3\xb8rste fuldtidsansatte orienterings landstr\xc3\xa6ner i Danmark, han var ansat frem til 1997 Han blev senere den f\xc3\xb8rste fuldtidsansatte landstr\xc3\xa6ner i mellem/lang i Dansk Atletik Forbund fra 1999, hvor han valgte at stoppe i 2003. Han har p\xc3\xa5 klub niveau v\xc3\xa6ret orienteringstr\xc3\xa6ner bl.a. i IFK G\xc3\xb6teborg i Sverige 1990._NEWLINE_Han har v\xc3\xa6ret tr\xc3\xa6ner for en r\xc3\xa6kke topatleter b\xc3\xa5de i orenteringsl\xc3\xb8b og atletik (800 m \xe2\x80\x93 maraton) med internationale topresultat. Olli-Pekka K\xc3\xa4rkk\xc3\xa4inen mener selv, at de to st\xc3\xb8rste sejre under hans landstr\xc3\xa6nertid orienteringsl\xc3\xb8b var Allan Mogensens VM-guld i New York i USA i 1993 og det danske VM-stafetguld i 1997 i Grimstad, Norge (Torben Skovlyst, Carsten J\xc3\xb8rgensen, Chris Terkelsen og Allan Mogensen). Nogle af de bedst kendte l\xc3\xb8bere fra atletiklandsholdet frem til 2003 er den tredobbelte verdensmesteren og 800 m verdensrekordholderen (1:41,11) i 1997-2010 Wilson Kipketer, Europamesteren i crossl\xc3\xb8b i 1997 Carsten J\xc3\xb8rgensen, Heidi Jensen, Annemette Jensen, den danske 5000 m rekordholderen Dennis Jensen og Torben Juul Nielsen._NEWLINE_\xc3\x85rene 2003-2008 ejede han et h\xc3\xb8jdetr\xc3\xa6ningscenter "Dullstroom 2097 Altitude Training" i Dullstroom, Sydafrika (2100 m.o.h.). Mange topl\xc3\xb8bere, cyklister, orienteringsl\xc3\xb8bere m.v. fra hele Europa bes\xc3\xb8gte hans center i de \xc3\xa5rene. Efter at det \xe2\x80\x93 p\xc3\xa5 grund af mange problemer \xe2\x80\x93 ikke lykkedes at bygge op centeret, valgte han i 2008 at vende tilbage til Finland._NEWLINE_Olli-Pekka K\xc3\xa4rkk\xc3\xa4inen er siden 2008 ansat som projektkoordinator p\xc3\xa5 Research Center for Sport and Health Sciences]. Han samarbejder stadig med Jyv\xc3\xa4skyl\xc3\xa4 Universitet, hvor han 1988 fik sin Master of Science i idr\xc3\xa6t (MSc, Human Exercise Physiology and Coaching). Han bor nu i Jyv\xc3\xa4skyl\xc3\xa4 i Finland. Hans "nye hobby" er at cykle op de st\xc3\xb8rste bakker i cykell\xc3\xb8b, som Monte Zoncolan i Italien i maj 2012._NEWLINE_Olli-Pekka K\xc3\xa4rkk\xc3\xa4inen l\xc3\xb8b i Danmark for Kolding OK. Hans orienteringsklub i Finland er Vaajakosken Ter\xc3\xa4.'